ଏହି ଫିଲ୍ମରେ ଡେବ୍ୟୁ କରିବାକୁ ଚାହୁଁଥିଲେ ଅନନ୍ୟା
ମୁମ୍ବାଇ: ଅନନ୍ୟା ପାଣ୍ଡେ ତାରା ସୂତାରିୟା ଏବଂ ଟାଇଗର ଶ୍ରଫଙ୍କ ସହ କରଣ ଜୋହରଙ୍କ ନିର୍ଦ୍ଦେଶିତ ମୁଭି ‘ଷ୍ଟୁଡେଣ୍ଟ ଅଫ ଦି ଇୟର ୨’ ରେ ବଲିଉଡରେ ଡେବ୍ୟୁ କରିଥିଲେ। ସେ ଏହି ମୁଭିରେ ତାଙ୍କ ଭୂମିକା ଏବଂ ଅଭିନୟ ପାଇଁ ସେ ବେଶ ପ୍ରଶଂସା ଲାଭ କରିଥିଲେ, କିନ୍ତୁ ନିକଟରେ ଯଦି ସୁଯୋଗ ଦିଆଯାଏ ତେବେ ସେ ଏକ ଭିନ୍ନ ଚଳଚ୍ଚିତ୍ର ସହିତ ପୁନର୍ବାର ଡେବ୍ୟୁ କରିବାକୁ ଚାହୁଁଛନ୍ତି ବୋଲି କହିଥିଲେ। ନିକଟରେ ଏକ ସାକ୍ଷାତକାରରେ ଅଭିନେତ୍ରୀଙ୍କୁ ପଚରାଯାଇଥିଲା ଯେ ସେ ତାଙ୍କ ସମସାମୟିକଙ୍କଠାରୁ ଚୋରି କରିବାକୁ ଚାହୁଁଛନ୍ତି କି। ଏହାର ଜବାବରେ ସେ କହିଛନ୍ତି ଯେ ଖୁସୀ କପୁରଙ୍କ ଡ୍ରିମ ଡେବ୍ୟୁ ‘ଦି ଆର୍ଚିଜ’ ଚୋରି କରିବାକୁ ସେ ପସନ୍ଦ କରିବେ ଯାହାକୁ ଜୋୟା ଅଖତର ନିର୍ଦ୍ଦେଶନା ଦେଉଛନ୍ତି।  
ଅନନ୍ୟା ଏହା ମଧ୍ୟ କହିଛନ୍ତି ଯେ ମୁଭି ନିର୍ମାତା ଜଣଙ୍କ ସହ ସେ କାମ କରିବାକୁ ଆଗ୍ରହୀ ଅଟନ୍ତି। ଶାହରୁଖ ଖାନଙ୍କ ଝିଅ ସୁହାନା ଖାନ ଏବଂ ଅମିତାଭ ବଚ୍ଚନଙ୍କ ନାତି ଅଗସ୍ତ୍ୟ ନନ୍ଦା ମଧ୍ୟ ‘ଦି ଆର୍ଚିଜ’ ସହିତ ଡେବ୍ୟୁ କରୁଛନ୍ତି। ସମାନ ନାମରେ ଲୋକପ୍ରିୟ କମିକ୍ସର ଇଣ୍ଡିଆନ ଭର୍ସନ। ଏହା ଓଟିଟି ପ୍ଲାଟଫର୍ମରେ ରିଲିଜ ହେବାର କାର୍ଯ୍ୟକ୍ରମ ରହିଛ।